Iver Hole

Iver Hole (født 1944) er en norsk, pensjonert skoleleder, samt tidligere diskoskaster.

Han representerte idrettslaget IK Tjalve i Oslo, hvorav hans personbeste på 59,54 meter var norsk rekord i diskos fra august 1970 til september 1971Friidrett.no: Rekordenes Utvikling/Progression of the Records Men - Tekniske øvelser/Field events   , hentet 15. juli 2015.

Hole har tre medaljer fra NM med sølv fra 1971 og 1972 og bronse fra 1973. I NM-sammenheng havnet Hole bak NM-grossisten Tormod Lislerud som tok ni titler fra 1965 til 1974.Friidrett.no: NM diskos menn   , hentet 15. juli 2015. Lislerud var også den som tok den norske rekorden fra Hole i september 1971. Holes rekordkast fra 1970 plasserer han per 2014 som 17 i Norge gjennom tidene.friidrett.no: Alle tiders diskos, menn   , hentet 15. juli 2015.

Høsten 1966 startet Hole som lærervikar ved Spikkestad ungdomsskole, med hovedsakelig undervisning innen kroppsøving. Han ble senere lærer, rådgiver og inspektør. Fra 1983 til han gikk av med pensjon i 2014 var han rektor ved Slemmestad ungdomsskole.royken.kommune.no: Hedret med Kongens fortjenstmedalje , hentet 15. juli 2015.

Etter egen karriere ble Hole trener og har trent en rekke utøvere på både lokalt og nasjonalt nivå. Blant utøverne er Mette Bergmann, som han trente mot OL i 1996. Har var også trener for Jorunn Tangen (f. 1961), Norges 5. beste diskoskaster gjennom tidene per 2014friidrett.no: Alle tiders diskos, kvinner   , hentet 15. juli 2015, før de giftet seg i 1987, og hun tok navnet Jorunn Tangen Hole. De har tre barn sammen.

 Utmerkelser 
 2015: Kongens fortjenstmedalje
 Norges Friidrettsforbunds fortjenstmedalje
 Røyken kommunes kulturpris
 Det Kongelige Selskap for Norges Vels medalje for lang og tro tjeneste
 Æresmedlem i Idrettslaget Røyken og Spikkestad

 Resultater og meritter i styrkeløft http://styrkeloft.no/stevner/?page=loftere&sok=iver+hole 

 År  Stevne  Klasse  Plassering  Knebøy  Benkpress  Markløft  Sammenlagt 03.05.1975  Nordisk mesterskap  +110 kg  2.-plass  270 kg  190 kg  305 kg  765 kg 15.03.1975  NM  +110 kg  1.-plass  277,5 kg  190 kg  315 kg  782,5 kg 01.03.1975  B-NM  +110 kg  1.-plass  265 kg  180 kg  302,5 kg  747,5 kg 21.04.1974  NM  +110 kg  1.-plass (pokal-vinner)  280 kg  200 kg  335 kg  815 kg 16.05.1971  NM  Ukjent  1.-plass  Ukjent  Ukjent  Ukjent  757,5 kg 19.04.1964  Treningsstevne  Junior +80 kg  1.-plass  177,5 kg*  127,5 kg  217,5 kg  522,5 kg* 01.12.1964  Treningsstevne  Junior +90 kg  1.-plass  180 kg*  127,5 kg  230 kg*  537,5 kg* 16.02.1964  Treningsstevne  Junior +88 kg  1.-plass  175 kg*  125 kg  202,5 kg  502,5 kg*

 * Norgesrekord

 Referanser 

Kategori:Norske diskoskastere
Kategori:Norske skoleledere
Kategori:Norske pedagoger
Kategori:Norske friidrettstrenere
Kategori:Rektorer ved skoler i Norge
Kategori:Kongens fortjenstmedalje
Kategori:Personer fra tidligere Røyken kommune
Kategori:Personer fra Asker kommune
Kategori:Norgesmestere i styrkeløft